NORAKSTS

|  |  |
| --- | --- |
| 25.07.2019. | Nr.9/18 |

**dzīvokļa īpašuma Prohorova IELĀ 44-5, jelgavā,**

**nodošana atkārtotai izsolei**

(ziņo: I.Škutāne)

Jelgavas pilsētas dome 2019. gada 25.aprīlī pieņēma lēmumu Nr.5/20 “Dzīvokļa īpašuma Prohorova ielā 44-5, Jelgavā, nodošana atkārtotai izsolei”.

2019.gada 15.jūnijā Jelgavas pilsētas domes Izsoles komisija rīkoja dzīvokļa īpašuma ar kadastra numuru 09009029281 Prohorova ielā 44-5, Jelgavā, atkārtotu izsoli ar pārdošanas nosacīto cenu (izsoles sākumcenu) 1600 *euro*, izsoles soli 100 *euro*, nodrošinājumu – 160 *euro*, reģistrācijas maksu 50*euro,* nomaksas termiņu – pieci gadi.

Uz izsoli pretendenti nepieteicās un Jelgavas pilsētas domes Izsoles komisija 2019.gada 17.jūnijā pieņēma lēmumu Nr.7/2 “Dzīvokļa īpašuma Prohorova ielā 44-5, Jelgavā, 2019.gada 15.jūnija izsoles atzīšana par nenotikušu”.

2019.gada 3.jūlijā Jelgavas pilsētas pašvaldības īpašuma atsavināšanas komisija, saskaņā ar Publiskas personas mantas atsavināšanas likuma 32.panta otrās daļas 1.punktu, nolēma dzīvokļa īpašumam Prohorova ielā 44-5, Jelgavā, rīkot atkārtotu izsoli ar augšupejošu soli, samazināt sākumcenu par 60% un noteica tā nosacīto cenu 800 *euro*, izsoles soli 100 *euro*, nodrošinājumu – 80 *euro*, reģistrācijas maksu – 50*euro* un izpirkuma termiņu – 5 gadus.

Saskaņā ar Publiskas personas mantas atsavināšanas likuma 3.panta pirmās daļas 1.punktu, 10.pantu, 15.pantu, 32.panta otrās daļas 1.punktu, 36.panta trešo daļu, Jelgavas pilsētas dome 2019. gada 31.janvāra lēmumu Nr.1/22 “Dzīvokļa īpašuma Prohorova ielā 44-5, Jelgavā atsavināšana”, Jelgavas pilsētas domes 2019. gada 25.aprīļa lēmumu Nr.5/20 “Dzīvokļa īpašuma Prohorova ielā 44-5, Jelgavā atsavināšana” un Jelgavas pilsētas pašvaldības īpašuma atsavināšanas komisijas 2019.gada 3.jūlija lēmumu Nr.7/8 “Dzīvokļa īpašuma Prohorova ielā 44-5, Jelgavā, nodošana atkārtotai izsolei”,

**JELGAVAS PILSĒTAS DOME NOLEMJ:**

1. Nodot atkārtotai izsolei dzīvokļa īpašumu ar kadastra numuru 09009029281 Prohorova ielā 44-5, Jelgavā, kas sastāv no dzīvokļa Nr.5 (telpu grupas kadastra apzīmējums 09000140189001007, viena istaba ar krāsns apkuri, kopējā platība 16,2 m2) un tam piekrītošajām kopīpašuma 162/1749 domājamām daļām no būves (kadastra apzīmējums 09000140179001) un zemes (kadastra numurs 09000140179), pārdodot to atklātā mutiskā izsolē ar augšupejošu soli.
2. Noteikt dzīvokļa īpašuma Prohorova ielā 44-5, Jelgavā, pārdošanas nosacīto cenu (izsoles sākumcenu) 800 *euro*, izsoles soli 100*euro*, nodrošinājumu 80 *euro*, reģistrācijas maksu 50*euro*, nomaksas termiņu – piecus gadus.
3. Apstiprināt dzīvokļa īpašuma Prohorova ielā 44-5, Jelgavā, izsoles noteikumus (pielikumā).
4. Jelgavas pilsētas domes Izsoles komisijai rīkot dzīvokļa īpašuma Prohorova ielā 44-5, Jelgavā, atkārtotu izsoli normatīvajos aktos noteiktajā kārtībā.

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2019.gada 25.jūlijā